Intervjuu alguses edastas oma kolm soovitust Kohtla-Järve uuele linnapeale Narva meer Katri Raik. Hea Virve! Kõigepealt muidugi palju õnne, julge tüdruk. Eks rõõmus pealehakkamine on oluline, aga tea, et parim osa on mööda: kett on kaelas ja lilled on käes. Minupoolne soovitus: esiteks, kui on raske, räägi inimestega, räägi lastega, räägi invaliididega, räägi vanemate inimestega. Oma linna inimestest saad sa jõu. Minule kinkisid lapsed, võtsid taskust ja andsid ära oma piparkoogid esimese advendiküünla süütamisel. Peale seda olema nõus Narva eest kas või surma minema. Teiseks, volikogu liikmed on sulle antud need ja kolme aasta jooksul sa teisi ei saa. Sa pead nendega hakkama saama. Jah, sulle tehakse korruptiivseid ettepanekuid. Tunne need ära ja kui vaja, küsi kohe abi. See saab olema keeruline. Ja kolmas, kus oma maja ametnikud sulle vastu töötavad, siis naerata ja jää endale kindlaks. Suur kunst siin Ida-Virumaal on töötada nende inimestega, kelle jumal sulle on andnud, teisi ei ole. Nii et mina soovin kogu südamest jõudu ja kui väga keeruline on, helista, arutame. Ma ka täpselt ei tea, kuidas. Mul on sama keeruline kui sul, kui see on lohutuseks. Aga jõudu sulle!
#000005
See kuvand on tegelikult juba natukene aegunud. Me korraldasime Eesti riigiametnike klubiga, mille projektijuht ma enne linnapeaks hakkamist olin, eelmisel kevadel ja suvel Ida-Virumaal ekskursioonide sarja "Jalutuskäik kohalikuga". Me käisime erinevates Ida-Virumaa asulates ja meie enda inimesed viisid teistele huvilistele läbi ekskursioone. Kui ma tutvustasin siis ise Kohtla-Järve Järve linnaosa inimestele, siis üks Postimehe ajakirjanik, kes tuli seda jälgima ja kajastama, oli pettunud. Ta ütles, et ta ootas mingisugust ekstreemsust, mingisugust trööstitut pilti, aga tegelikult see kõik on ju nii nunnu. Inimesed üritavad ikka võtta parimat sellest, mis neile on antud. Tõsi, Kohtla-Järve majade fassaadidelt koorub krohvi, inimestel ei ole raha, et neid renoveerida, meie elamufond on väga vananenud, aga samas inimesed rajavad oma maja ümber roosiaedasid, ehitavad sinna skulptuure käepäraste vahenditega.
#000012
Ei ole, aga oleme rääkinud paljude ägedate inimestega, kes on olnud huvitatud, kes mõtlevad selle peale. Ma tahaksin teha siin ka üleskutse. Kuna mulle tõesti anti täiesti vabad käed selle meeskonna kokku panemisel, siis kui Eestimaal on olemas inimesi, kes on valmis võtma väga suuri väljakutseid vastu ja tahavad panustada Kohtla-Järve linna arengusse, siis nad võivad kirjutada Kohtla-Järve linnapeale ning saata oma CV ja sooviavalduse. See kutse on täiesti siiras ja aus. Kuna meil ei ole veel ühtegi kindlat kokkulepet, siis kui tuleks mõni eriti äge inimene, kelle silmadest on näha tahet asju muuta, siis me ootame teda käed avali.
#000027
Ma kuulun Isamaasse väga pikalt, aga ma ei ole kunagi poliitiliselt aktiivne seal olnud. Aga ma ei saa eitada, et ma olen pigem konservatiivne ja isamaaline. Minu poliitilised konkurendid hirmutavad inimesi Kohtla-Järve linnas, et kui te lasete võimule uued inimesed, siis vaadake, mis kõik juhtuma hakkab, et siin tehakse plats puhtaks ja keegi ei hooli teie tehtud tööst. Tegelikult see nii ei ole. Ükski südamega oma ülesandeid täitev linnaametnik ei pea kartma uusi inimesi.
#000029
Ma töötasin seitse aastat venekeelses koolis, kus kõik üritused, igapäevatöö, koolitused toimusid vene keeles. Ma ise küll ei räägi väga palju vene keeles, aga kui ma pean, siis ma saan sellega hakkama.
#000038
Ei, ma olen juba tutvunud oma meeskonnaga ja tõesti, Kohtla-Järve linnavalitsuses töötavatel ametnikel on väga hea eesti keele tase. Samamoodi meie volikogus on mõned üksikud inimesed, kelle eesti keel on nõrgakene. Meil ei ole sellist probleemi, et meie volikogu istungid ei saaks toimuda eesti keeles või et seal oleks vaja tõlget.
#000040
Ma ei tea, ma olen kõigeks valmis. See võimalus võib kesta kuu aega, võib kesta aasta. Ma ei välista ka seda, et meie volikogus toimuvad mingisugused muudatused, mis võivad tingida selle, et nad ei soovi mind näha enam linnapeana. See on see risk, mille inimesed, kes poliitilistel ametikohtadel on nõus töötama, võtavad.
#000042
Ettevõte Ridango sattus küberrünnaku alla
#000056
Arhiivide üldinfoarhiiv.err.eeKoopiad ja kasutamineMuuseumKostüümilaenutusTehnilised teenusedHelistuudiodKultuuriteatedKutse andmine
#000086